The Restaurant War Thailand ศึกพ่อค้าซ่าแม่ค้าแซ่บ

The Restaurant War Thailand ศึกพ่อค้าซ่าแม่ค้าแซ่บ เป็นรายการโทรทัศน์ไทยประเภทเรียลลิตีโชว์การแข่งขันทำอาหารแบบทีมของพ่อค้าและแม่ค้าจากร้านอาหารข้างถนนร้านต่าง ๆ ดำเนินรายการโดย กอล์ฟ - สัญญา ธาดาธนวงศ์ โดยมีเชฟวิลแมน ลีออง เป็นครูใหญ่ และมีหัวหน้าเชฟผู้ฝึกสอน (Head Chef Trainer) ได้แก่ เชฟต้น - ธิติฏฐ์ ทัศนาขจร, เชฟแพม - พิชญา สุนทรญาณกิจ และ เชฟอาร์ต - ศุภมงคล ศุภพิพัฒน์ ผลิตรายการโดย บริษัท เฮลิโคเนีย เอช กรุ๊ป จำกัด ออกอากาศทุกวันอาทิตย์ เวลา 18:00 น. และรีรันทุกวันพฤหัสบดี เวลา 23:15 น. ทางช่อง 7HD เริ่มออกอากาศครั้งแรกเมื่อวันที่ 22 กันยายน พ.ศ. 2567

**รูปแบบรายการ**
The Restaurant War Thailand ศึกพ่อค้าซ่าแม่ค้าแซ่บ เป็นรายการเรียลลิตีโชว์การแข่งขันทำอาหารที่บริษัท เฮลิโคเนีย เอช กรุ๊ป จำกัด คิดและผลิตขึ้นเอง โดยรับสมัครพ่อค้าและแม่ค้าจากร้านอาหารข้างถนน ตลาดนัด อาหารตามสั่ง หรือภัตตาคารขนาดเล็กร้านต่าง ๆ มาแข่งขันทำอาหาร โดยแบ่งออกเป็น 3 ทีม มีครูใหญ่เป็นกรรมการตัดสินหลัก และมีหัวหน้าเชฟผู้ฝึกสอนประจำทีมเป็นผู้สอนการทำอาหารให้ลูกทีมของตน เพื่อพัฒนาเป็นเชฟในอนาคต
The Restaurant War Thailand ศึกพ่อค้าซ่าแม่ค้าแซ่บ แบ่งการแข่งขันออกเป็น 3 รอบ ดังนี้

**รอบ Audition**
ในรอบนี้จะแบ่งออกเป็น 2 รอบ ดังนี้- รอบที่ 1 – ผู้เข้าแข่งขันจะต้องแต่งตัว แต่งหน้า ทำผม สร้างคาแรกเตอร์ และนำเสนออาหารที่ขายปกติให้โดดเด่นภายในเวลา 30 วินาที เพื่อให้ครูใหญ่และหัวหน้าเชฟผู้ฝึกสอนพิจารณาเป็นเบื้องต้น- รอบที่ 2 – ผู้เข้าแข่งขันจะต้องนำเมนูที่ร้านของตัวเองมารังสรรค์เป็นเมนูใหม่ให้มีความโดดเด่น และมีความคิดสร้างสรรค์มากขึ้น ภายในเวลา 60 นาที และนำเสนอเมนูใหม่ดังกล่าว เพื่อให้หัวหน้าเชฟผู้ฝึกสอนคัดเลือกเข้าเป็นลูกทีมของตน โดยการคัดเลือกแบ่งออกเป็นดังนี้
** หากไม่มีหัวหน้าเชฟผู้ฝึกสอนคนใดเลือกเลย ผู้เข้าแข่งขันจะตกรอบทันที
** หากมีหัวหน้าเชฟผู้ฝึกสอนเลือก 1 คน ผู้เข้าแข่งขันจะเข้าทีมของหัวหน้าเชฟผู้ฝึกสอนคนนั้นทันที
** หากมีหัวหน้าเชฟผู้ฝึกสอนเลือกมากกว่า 1 คน ผู้เข้าแข่งขันจะมีสิทธิ์เลือกหัวหน้าเชฟผู้ฝึกสอนเพื่อเข้าทีม
โดยลูกทีมของแต่ละทีมจะได้รับผ้ากันเปื้อนสีประจำทีมนั้น ๆ โดยหัวหน้าเชฟผู้ฝึกสอนของแต่ละทีมจะมีลูกทีมได้ไม่เกิน 6 คน

**รอบการแข่งขันจริง**

**Individual Challenge**
ผู้เข้าแข่งขันจะต้องสร้างสรรค์เมนูอาหารข้างถนนตามโจทย์ที่กำหนด ภายในเวลาที่กำหนด ซึ่งส่วนใหญ่จะอยู่ที่ 60 นาที หลังจากนั้น หัวหน้าเชฟผู้ฝึกสอนของแต่ละทีมจะชิมอาหารของลูกทีมของตน และเลือก 2 จานที่ดีที่สุดของทีมของตน รวมเป็น 6 จาน เพื่อให้คณะกรรมการ (ประกอบด้วยครูใหญ่และแขกรับเชิญอีกสัปดาห์ละ 2 คน) ชิมและตัดสินหาจานที่ดีที่สุด โดยจานที่เพิ่มความคิดสร้างสรรค์ลงไปจะได้รับการพิจารณาเป็นกรณีพิเศษ ผู้ที่ได้เป็นจานที่ดีที่สุดจะได้รับสิทธิพิเศษในโจทย์ถัดไป

**Restaurant War**
แต่ละทีมจะต้องทำอาหารในสัญชาติและรูปแบบที่กำหนด เพื่อให้คณะกรรมการพิเศษจำนวน 20 คนชิม และลงคะแนนเพื่อหาทีมที่ชนะ 1 ทีม โดยมีวัตถุดิบหลักหรืออุปกรณ์ในการทำอาหาร 3 อย่าง ซึ่งผู้ชนะในรอบ Individual Challenge เลือกมอบให้ทั้ง 3 ทีม (หรือในบางตอน ทั้ง 3 ทีมจะได้วัตถุดิบเดียวกัน แต่ผู้ชนะในรอบ Individual Challenge จะได้รับสิทธิพิเศษอื่นๆ อาทิ สวิงมหัศจรรย์, สวิตซ์ปิดไฟห้องบัญชาการ เป็นต้น) จากนั้นแต่ละทีมจะมีเวลา 60 นาที ในการประชุมกับหัวหน้าเชฟผู้ฝึกสอนเกี่ยวกับเมนูอาหารที่จะทำ รวมถึงการทำงานของผู้เข้าแข่งขันในครัว หลังจากนั้นทุกทีมจะมีเวลา 90 นาที (60 นาทีในช่วงปลายฤดูกาล) ในการทำอาหารตามที่วางแผนไว้ให้สมบูรณ์และครบถ้วน โดยหัวหน้าเชฟผู้ฝึกสอนจะสามารถทำได้เฉพาะการสังเกตการทำงานของผู้เข้าแข่งขันจากภาพกล้องวงจรปิดในห้องบัญชาการ แต่หากต้องการเรียกสมาชิกทีมมาพูดคุย ให้กดปุ่มที่มีชื่อของสมาชิกคนนั้น โดยระหว่างที่หัวหน้าเชฟผู้ฝึกสอนเรียกสมาชิกทีมไปพูดคุย สมาชิกทีมที่เหลือจะต้องหยุดการทำงานชั่วคราวในขณะที่เวลาจะยังคงนับถอยหลังต่อไป แต่หากครูใหญ่เห็นว่าการทำงานของทั้ง 3 ทีมเกิดปัญหาใหญ่จนหัวหน้าเชฟผู้ฝึกสอนเริ่มไม่สามารถควบคุมได้ ครูใหญ่สามารถอนุญาตให้หัวหน้าเชฟผู้ฝึกสอนออกไปช่วยลูกทีมได้ภายในระยะเวลาที่จำกัดไว้

**การคัดออก**
หลังจากคณะกรรมการชิมและตัดสินเมนูของทั้ง 3 ทีมแล้ว จะมีการส่งจดหมายไปยังห้องพักของแต่ละทีม เพื่อสรุปผลการแข่งขันในรอบ Restaurant War โดยทีมที่ชนะ 1 ทีม จะไม่มีลูกทีมที่ถูกคัดออกในสัปดาห์นั้น ๆ ส่วนอีก 2 ทีมที่แพ้ หัวหน้าเชฟผู้ฝึกสอนจะต้องเลือกผู้เข้าแข่งขันในทีมของตนทีมละ 2 คน ไปให้ครูใหญ่และหัวหน้าเชฟผู้ฝึกสอนของทีมที่ชนะในรอบ Restaurant War ตัดสิน หลังจากครูใหญ่และหัวหน้าเชฟผู้ฝึกสอนของทีมที่ชนะปรึกษาหารือกันแล้ว หัวหน้าเชฟผู้ฝึกสอนของทีมที่ชนะสามารถใช้สิทธิ์เลือกผู้เข้าแข่งขันคนดังกล่าวให้ย้ายมาอยู่ทีมของตัวเองหรือไม่ก็ได้ แต่หัวหน้าเชฟผู้ฝึกสอนแต่ละคน จะสามารถใช้สิทธิ์นี้ได้เพียง 1 ครั้งในแต่ละฤดูกาล และเมื่อตัดสินใจว่าจะใช้สิทธิ์หรือไม่แล้ว ครูใหญ่จะตัดสินผู้เข้าแข่งขันให้คืนผ้ากันเปื้อนและออกจากการแข่งขัน 1 คนในแต่ละสัปดาห์

**รอบชิงชนะเลิศ**

**ผู้ดำเนินรายการ**

**ภาพรวมในแต่ละฤดูกาล**
สัญลักษณ์สี
 limegreen ลูกทีมในทีมเชฟต้น
 darkviolet ลูกทีมในทีมเชฟแพม
 darkorange ลูกทีมในทีมเชฟอาร์ต

**ฤดูกาลที่ 1**

**ผู้เข้าแข่งขันตัวจริง**

**ความคืบหน้าของผู้เข้าแข่งขัน**
 สัญลักษณ์สีและคำสำคัญ
 border=darkgray (ชนะเลิศ) ผู้ชนะเลิศการแข่งขัน
 border=darkgray (รองชนะเลิศ) รองชนะเลิศการแข่งขัน
 border=darkgray (ผ่าน) ผู้เข้าแข่งขันที่ผ่านเข้ารอบต่อไป
 border=darkgray (ชนะ) ผู้เข้าแข่งขันที่ชนะในรอบ Individual Challenge / ภารกิจพิเศษ
 border=darkgray (สูง) ผู้เข้าแข่งขันที่เข้าชิงจานที่ดีที่สุดในรอบ Individual Challenge
 border=darkgray (ชนะ) ผู้เข้าแข่งขันที่ชนะในรอบ Restaurant War
 border=darkgray (แพ้) ผู้เข้าแข่งขันที่แพ้ในรอบ Restaurant War
 border=darkgray (เสี่ยง) ผู้เข้าแข่งขันที่เสี่ยงในการถูกคัดออก
 border=darkgray (ถอนตัว) ผู้เข้าแข่งขันที่ถอนตัวออกจากการแข่งขัน
 border=darkgray (ย้าย) ผู้เข้าแข่งขันที่ถูกหัวหน้าเชฟผู้ฝึกสอนประจำทีมที่ชนะย้ายเข้าทีมของตน
 border=darkgray (ออก) ผู้เข้าแข่งขันที่ถูกคัดออกประจำสัปดาห์
 border=darkgray (กลับ) ผู้เข้าแข่งขันที่กลับมาช่วยเพื่อนร่วมทีมของตน แต่จะไม่มีสิทธิ์ในการเข้ารอบรองชนะเลิศและรอบชิงชนะเลิศ
 border=darkgray (ออก) ผู้เข้าแข่งขันที่กลับมาช่วยเพื่อนร่วมทีมของตน และต้องออกจากการแข่งขันหลังจากการแข่งขันรอบ Restaurant War ครั้งสุดท้าย

**รายชื่อตอน**

**ตอนที่ 1: รอบ Audition**
ออกอากาศ 22 กันยายน 2567
 ✔ หัวหน้าเชฟผู้ฝึกสอนเลือกลูกทีม
 #DCDCDC ผู้เข้าแข่งขันตกรอบเพราะหัวหน้าเชฟผู้ฝึกสอนไม่เลือก
 #FFC40C หัวหน้าเชฟผู้ฝึกสอนที่ผู้เข้าแข่งขันเข้าร่วมทีมโดยอัตโนมัติ
 #FDFC8F หัวหน้าเชฟผู้ฝึกสอนที่ผู้เข้าแข่งขันตัดสินใจเลือกเข้า
 silver ผู้เข้าแข่งขันถอนตัวออกจากการแข่งขัน
เนื่องจากเชฟแพมมีสมาชิกในทีมสีม่วงไม่ครบตามจำนวน ครูใหญ่จึงเรียกแม่ค้าขวดและแม่ค้าน้อยโหน่งกลับมาอีกครั้ง เพื่อให้เชฟแพมเลือก 1 ใน 2 คนเข้าทีมของตน และเชฟแพมได้มอบผ้ากันเปื้อนสีม่วงผืนสุดท้ายให้แก่แม่ค้าขวด

**ตอนที่ 2: ศึกครั้งแรกของพ่อค้าซ่าแม่ค้าแซ่บ**
ออกอากาศ 29 กันยายน 2567- Individual challenge: ในการแข่งเดี่ยวครั้งแรกนี้ ผู้เข้าแข่งขันทุกคนจะต้องทำเมนู "ขนมจีนเส้นสด" โดยสามารถทำขนมจีนกับน้ำยาประเภทใดก็ได้ ให้มีรสชาติและความคิดสร้างสรรค์ โดยมีเวลาในการทำอาหาร 60 นาที- ผู้ที่เข้าชิงจานที่ดีที่สุด: หลังจากที่เวลาหมดลง หัวหน้าเชฟผู้ฝึกสอนทั้ง 3 คนได้ชิมเมนูของผู้เข้าแข่งขันทุกคนในทีมของตน และคัดเลือกจานที่ดีที่สุดทีมละ 2 จาน ดังนี้
** เชฟต้น: พ่อค้านัท และ พ่อค้าฟาน
** เชฟแพม: แม่ค้าน้อย และ แม่ค้าโยตัส
** เชฟอาร์ต: แม่ค้าวีซ่า และ พ่อค้าฟูฟู- การตัดสิน: ในรอบนี้ นอกจากครูใหญ่ ยังมีกรรมการรับเชิญที่มาร่วมตัดสินอีก 2 คน คือ เชฟตุ๊กตา - สุพัตรา สารสิทธิ์ เชฟอาหารไทยจากร้านอาหารบ้านยี่สาร และผู้เข้าแข่งขันศึกค้นหาเชฟกระทะเหล็ก ฤดูกาลที่ 1 และ คุณแทน - กิตติเดช วิมลรัตน์ นักชิมและยูทูบเบอร์ช่อง iTAN TV (ปัจจุบันเสียชีวิตแล้ว)- ผู้ชนะรอบ Individual challenge: พ่อค้าฟูฟู- Restaurant war: ในรอบนี้ ผู้เข้าแข่งขันทั้ง 3 ทีม จะต้องสร้างสรรค์อาหารอิตาลี จำนวน 3 คอร์ส ได้แก่ อาหารเรียกน้ำย่อย อาหารจานหลัก และ ของหวาน เพื่อเสิร์ฟให้กับเลขาธิการใหญ่หอการค้าไทย-อิตาเลียน นักธุรกิจชั้นนำจากประเทศอิตาลี และแขกพิเศษอื่น ๆ รวมทั้งหมด 20 คน โดยมีวัตถุดิบ 3 อย่าง ซึ่งแต่ละทีมจะต้องใช้เป็นวัตถุดิบหลักในการทำอาหารเรียกน้ำย่อยและอาหารจานหลักด้วย คือ กุ้งกุลาดำ ปลาทูน่าครีบเหลือง และเนื้อแองกัสส่วนริบอาย โดยพ่อค้าฟูฟูซึ่งเป็นผู้ชนะในรอบ Individual challenge เป็นผู้เลือกวัตถุดิบให้ทั้ง 3 ทีมนำมาทำเมนู ดังนี้
** เหตุการณ์ในระหว่างการแข่งขัน: ระหว่างการแข่งขัน หัวหน้าเชฟผู้สอนของแต่ละทีมได้เรียกลูกทีมของตนมาพบที่ห้องบัญชาการ โดยทีมสีม่วง ทีมสีม่วงเกิดความสับสนในการแล่หางปลา เชฟแพมจึงเรียกแม่ค้าขวดมาพบ แล้วมอบหมายให้แม่ค้าขวดบอกเพื่อนร่วมทีมให้หั่นหางปลาแบบแนวเฉียง ต่อมาเชฟแพมเห็นแม่ค้ารักเอยใส่มาสคาโพนเข้าไปในผิดที่ จึงเรียกมาพบ และบอกให้แม่ค้ารักเอยใส่มาสคาโพนเข้าไปในครีม ส่วนทีมสีเขียว แม่ค้านิ้งเกิดความสับสนในขั้นตอนทำของหวาน เชฟต้นจึงเรียกแม่ค้านิ้งมาพบ และบอกให้แม่ค้านิ้งตวงชาใหม่ และต่อมาบอกให้แม่ค้านิ้งนำชาที่ต้มไว้มาให้ตนชิม ซึ่งเชฟต้นบอกว่ารสชาติพอใช้ได้ ต่อมาในเวลาที่เหลือง 1 ชั่วโมง ในทีมสีส้ม เชฟอาร์ตเห็นพ่อค้าแพนใส่ปริมาณข้าวลงไปในหม้อเยอะเกินไป จึงเรียกพ่อค้าแพนมาพบและเตือนให้แก้ไขปัญหา และเชฟอาร์ตได้เห็นแม่ค้าวีซ่าเผลอนำหม้อมาวางบนถาดขนม ซึ่งเป็นการกระทำที่ผิดสุขอนามัย จึงต้องเรียกแม่ค้าวีซ่ามาเพื่อเตือน ส่วนทีมสีม่วง ครูใหญ่เห็นว่ามีถาดปลาทูน่าที่หั่นแล้วยังไม่ได้ถูกทยอยเข้าตู้เย็น จึงตำหนิแม่ค้าโยตัสที่ไม่ได้ทำตามดังกล่าว และในเวลา 25 นาทีสุดท้าย เชฟต้นได้เรียกพ่อค้าฟานนำจานเนื้อสำหรับจานเรียกน้ำย่อยมาให้ตนตรวจดู หลังจากนั้นก็ให้พ่อค้าฟานเตือนเพื่อนร่วมทีมให้นับจานเรียกน้ำย่อยให้ครบ หลังจากที่กรรมการพิเศษมาถึงแล้ว เชฟแพมได้เรียกให้แม่ค้าโยตัสให้เตือนเพื่อนร่วมทีมให้เริ่มเอาอาหารลงจาน และในทีมสีส้ม เชฟอาร์ตเห็นว่าพ่อค้าเอ็มยังไม่ได้เอาโครเกตทอดขึ้นจากหม้อทอด จึงต้องเรียกมาพบและเตือน และยังเห็นว่าพ่อค้าแพนให้พ่อค้าปูทำริซอตโตให้ จึงเรียกพ่อค้าแพนมาตำหนิที่ไม่รับผิดชอบและไม่ทำหน้าที่ของตนเอง และให้พ่อค้าแพนนำริซอตโตที่ทำไว้มาให้ชิม ต่อมีในทีมสีม่วง ทั้งทีมยังไม่เอาอาหารลงจาน เชฟแพมจึงตะโกน "เร็ว!" ให้ทีมสีม่วงเร่งมือในการจัดจาน ส่วนทีมสีเขียว เชฟต้นเรียกแม่ค้านิ้งมาเพื่อเตือนให้เร่งมือในการทำปันนาคอตต้า และได้เรียกพ่อค้าโกอิ่มบอมให้นำจานอาหารหลักมาให้ตรวจสอบ ซึ่งอาหารจานหลักในจานถูกจัดจานได้อย่างดี ต่อมาในเวลา 5 นาทีสุดท้าย ทีมสีม่วงเกิดความสบสนในการจัดจาน รวมถึงการทำงานที่ช้าของแม่ค้าน้อยและแม่ค้าอุ้ม เชฟแพมจึงเรียกแม่ค้าขวดมาเตือนและให้บอกเพื่อนร่วมทีมเร่งมือในการจัดจาน หลังจากนั้น เชฟแพมได้เรียกแม่ค้าขวดมาเพื่อเตือนให้ต้องยกอาหารไปหาจาน ไม่ใช่ยกไปตรงอาหาร ต่อมาทีมสีส้ม เชฟอาร์ตได้เรียกแม่ค้าวีซ่ามาพบและสั่งให้รีบจัดจานของหวานให้เสร็จ และทีมสีเขียว เชฟต้นได้เรียกพ่อค้านัทมาและได้เตือนให้รีบจัดจานทั้งหมด และในที่สุด ทั้งสามทีมได้นำอาหารลงจานจนหมดเวลา แต่ในช่วงการเสิร์ฟอาหาร กลับพบว่าทีมสีส้มเสิร์ฟจานของหวานให้กรรมการไม่ครบ ซึ่งมีกรรมการที่ไม่ได้ชิมจานของหวานของทีมสีส้ม 6 ท่าน ครูใหญ่ได้ถามเชฟอาร์ตถึงสาเหตุของการเสิร์ฟอาหารไม่ครบ เชฟอาร์ตระบุเหตุผลว่าทำเสร็จแต่ลงจานไม่ทัน ทำให้ทีมสีส้มเสียคะแนนในจานของหวานไปบางส่วน- ทีมที่ชนะรอบ Restaurant war: ทีมสีส้ม- การคัดออก: เนื่องจากทีมสีส้มเป็นทีมที่ชนะในรอบ Restaurant war จึงทำให้ไม่มีสมาชิกในทีมถูกคัดออกในสัปดาห์นี้ ส่วนทีมสีเขียวและทีมสีม่วงจะต้องเลือกสมาชิกทีมละ 2 คน เพื่อให้ครูใหญ่และเชฟอาร์ตคัดออกหรือคัดเข้าทีมสีส้ม โดยเชฟต้นเสนอชื่อแม่ค้าบาสซี่และพ่อค้าต้น ส่วนเชฟแพมเสนอชื่อแม่ค้าน้อยและแม่ค้าอุ้ม จากนั้นครูใหญ่และเชฟอาร์ตได้ถามถึงข้อผิดพลาดและหน้าที่ของทั้งสี่คนที่ถูกหัวหน้าเชฟผู้ฝึกสอนเสนอชื่อ โดยทีมสีม่วง แม่ค้าน้อยจึงให้เหตุผลว่า ตนไม่รู้จักหรือเคยรับประทานอาหารที่ต้องทำในสัปดาห์นี้เลย แต่อยากจะพัฒนาตัวเองและอยากจะช่วยเพื่อนร่วมทีมของตน ส่วนแม่ค้าอุ้มได้ระบุเหตุผลว่าตนเองไม่เคยเห็นหน้าตาหรือเคยรับประทานอาหารที่ทำในสัปดาห์นี้เลย แต่ตนทำอาหารที่มอบหมายมาได้อย่างดีและเต็มที่ และยังอยากเรียนรู้อาหารหลายๆอย่าง ส่วนทีมสีเขียว เชฟอาร์ตได้ถามแม่ค้าบาสซี่ถึงหน้าที่ของตน หลังจากที่แม่ค้าบาสซี่ได้บอกหน้าที่ของตนเองแล้ว ยังได้กล่าวเสริมอีกว่า อาหารที่ตนได้รับมอบหมายให้ทำนั้นเป็นอาหารที่ไม่เคยทำหรือเคยรับประทาน และถ้าได้โอกาส ตนก็จะกลับไปศึกษาเกี่ยวกับอาหารหล่าวนั้น แต่เมื่อเชฟอาร์ตถามว่า ถ้าไม่ให้โอกาส แม่ค้าบาสซี่จะกลับไปศึกษาอาหารหล่าวนั้นหรือไม่ ซึ่งแม่ค้าบาสซี่ได้ตอบอย่างสิ้นหวังว่า ตนไม่รู้ว่าจะศึกษาอาหารหล่าวนั้นไปเพื่ออะไร และยังบอกอีกว่า อาหารที่ตนขายอยู่นั้นเป็นอาหารตามสั่ง และคิดว่าตนไม่มีโอกาสที่ไปศึกษาอาหารต่างชาติ เมื่อเป็นเช่นนั้น เชฟอาร์ตจึงอธิบายว่า ตนไม่ได้ต้องการให้แม่ค้าบาสซี่เป็นเชฟอาหารอิตาเลี่ยน แต่อยากให้แม่ค้าบาสซี่มีความรู้เพิ่มเติมต่างหาก ครูใหญ่จึงกล่าวสมทบว่า วัตถุประสงค์ของรายการนี้คือพัฒนาพ่อค้าและแม่ค้าเพื่อให้มีความรู้มากขึ้นเพื่อไปพัฒนาร้านขายอาหารของตน หลังจากนั้น ครูใหญ่ได้ถามพ่อค้าต้นถึงเหตุผลที่ตนสมควรที่จะอยู่ต่อ พ่อค้าต้นระบุเหตุผลว่า ตนมีความตั้งใจในการช่วยเพื่อนร่วมทีมของตนได้อย่างเต็มที่ แต่บอกว่า ไม่เคยทำน้ำพริกอ่องที่ตนรับผิดชอบ ครูใหญ่จึงกล่าวสวนไปว่า ทุกคนที่มาแข่งในรายการนี้ก็ไม่เคยทำอาหารที่มอบหมายให้ทำเช่นกัน และได้ถามพ่อค้าต้นอีกว่า ตนมีใจสู้พอที่จะอยู่ในการแข่งขันต่อหรือเปล่า ซึ่งพ่อค้าต้นได้ตอบว่า ตนก็เต็มที่ หลังจากครูใหญ่และเชฟอาร์ตปรึกษาหารือกันแล้ว เชฟอาร์ตได้เก็บสิทธิ์ในการเลือกผู้เข้าแข่งขันเข้าทีมสีส้มของตนไว้ ดังนั้น ผู้ที่ครูใหญ่ตัดสินให้ออกจากการแข่งขัน คือ แม่ค้าบาสซี่- ผู้ที่ถูกเสนอชื่อให้คัดออก:
** ทีมสีเขียว: แม่ค้าบาสซี่ และ พ่อค้าต้น
** ทีมสีม่วง: แม่ค้าน้อย และ แม่ค้าอุ้ม- ผู้ที่ถูกคัดออก: แม่ค้าบาสซี่

**ตอนที่ 3: การแข่งขันที่เกินควบคุม**
ออกอากาศ 6 ตุลาคม 2567- Individual challenge: ในรอบนี้ ผู้เข้าแข่งขันทุกคนจะต้องทำเมนู "ผัดเผ็ด" หรือ "ผัดฉ่า" โดยใช้โปรตีนแช่แข็งที่เตรียมไว้ 3 ชนิด ได้แก่ หมึกบั้ง ปลาแพนกาเซียสดอร์รี่ และหอยแมลงภู่ชิลี ให้มีรสชาติและความคิดสร้างสรรค์ โดยมีเวลาในการทำอาหาร 60 นาที แต่ก่อนเริ่มการแข่งขัน พิธีกรได้ประกาศว่า แม่ค้านิ้ง สมาชิกทีมสีเขียวของเชฟต้น ประสบอุบัติเหตุจนต้องเข้ารับการรักษาในโรงพยาบาล ทำให้ไม่สามารถมาร่วมแข่งขันในรอบนี้ได้ และยังต้องตรวจดูอาการอย่างใกล้ชิดว่าจะสามารถมาร่วมแข่งขันในรอบ Restaurant war ได้หรือไม่ หากไม่สามารถมาร่วมแข่งขันได้ สมาชิกของทีมสีเขียวจะเหลือเพียง 4 คน - ผู้ที่เข้าชิงจานที่ดีที่สุด: หลังจากที่เวลาหมดลง หัวหน้าเชฟผู้ฝึกสอนทั้ง 3 คนได้ชิมเมนูของผู้เข้าแข่งขันทุกคนในทีมของตน และคัดเลือกจานที่ดีที่สุดทีมละ 2 จาน ดังนี้
** เชฟแพม: แม่ค้าน้อย และ แม่ค้าอุ้ม
** เชฟอาร์ต: พ่อค้าแพน และ แม่ค้าวีซ่า
** เชฟต้น: พ่อค้าต้น และ พ่อค้านัท- การตัดสิน: ในรอบนี้ นอกจากครูใหญ่ ยังมีกรรมการรับเชิญที่มาร่วมตัดสินอีก 2 คน คือ คุณแนน - วิศัลย์ ศิริลักษณ์ เจ้าของร้านลุงหวังกะเพราพ่นไฟ ซึ่งได้รับเครื่องหมายช้อนทองคำ 2 ช้อน จากรายการ The Spoon ช้อนทองคำ และ เชฟอ๊อฟ - ณัฐวุฒิ ธรรมพันธุ์ เชฟกระทะเหล็ก ประเทศไทย และผู้ชนะเลิศศึกค้นหาเชฟกระทะเหล็ก ฤดูกาลที่ 1- ผู้ชนะรอบ Individual challenge: พ่อค้านัท- Restaurant war: ในรอบนี้ ผู้เข้าแข่งขันทั้ง 3 ทีม จะต้องสร้างสรรค์อาหารอาหารเม็กซิกัน จำนวน 4 ชุด ชุดละ 4 เมนู เพื่อเสิร์ฟให้กับอุปทูต กงสุล เอกอัครราชทูตเม็กซิโกประจำประเทศไทย ประธานหอการค้าเม็กซิกัน-ไทย และแขกพิเศษอื่น ๆ รวมทั้งหมด 20 คน ในรูปแบบ Sharing โดยมีวัตถุดิบ 3 อย่าง ซึ่งแต่ละทีมจะต้องใช้เป็นวัตถุดิบหลักในการทำอาหารทั้ง 4 เมนู คือ เนื้อบด รวมถั่วยอดนิยมของประเทศเม็กซิโก และหมึกยักษ์ทาโกะ โดยพ่อค้านัทซึ่งเป็นผู้ชนะในรอบ Individual challenge เป็นผู้เลือกวัตถุดิบให้ทั้ง 3 ทีมนำมาทำเมนูดังนี้
** เหตุการณ์ในระหว่างการแข่งขัน: ในรอบนี้ แม่ค้านิ้ง สมาชิกทีมสีเขียวของเชฟต้น ที่ประสบอุบัติเหตุในรอบก่อนหน้า สามารถกลับเข้าประชุมร่วมกับทีมและทำการแข่งขันในรอบนี้ได้ตามปกติ ต่อมาในระหว่างการทำอาหาร หัวหน้าเชฟผู้สอนของแต่ละทีมได้เรียกลูกทีมของตนมาพบที่ห้องบัญชาการ โดยทีมสีม่วง เชฟแพมได้เรียกแม่ค้าขวดมาเพื่อสั่งให้บอกเพื่อนร่วมทีมให้ตั้งน้ำสำหรับการต้มอาหาร หลังจากนั้นแม่ค้าอุ้มลืมตั้งน้ำสำหรับการต้มอาหารอีกครั้ง เชฟแพมจึงเรียกแม่ค้าขวดมาเพื่อเตือนว่าต้องตั้งน้ำก่อนเนื่องจากการตั้งน้ำเป็นจุดเริ่มที่สำคัญของการทำอาหาร ส่วนทีมสีเขียว เชฟต้นเห็นว่าปริมาณเนื้อที่พ่อค้าฟานหั่นไว้น้อยเกินไป จึงเรียกพ่อค้าฟานมาเพื่อสั่งให้หั่นเนื้อเพิ่ม ต่อมาในเวลา 1 ชั่วโมงสุดท้าย ในทีมสีส้ม เชฟอาร์ตได้เรียกแม่ค้าวีซ่ามาเพื่อเตือนว่าควรเก็บจำนวนหมูสับไว้สักครึ่งหนึ่งสำหรับน้ำพริกอ่อง หลังจากนั้นพ่อค้าเอ็มนำจานสำหรับการเอาอาหารลงจานขึ้นมาร่วงหน้า เชฟอาร์ตจึงเรียกพ่อค้าเอ็มมาเพื่อเตือนว่าอย่าเพิ่งเอาจานขึ้นมา ต่อมาในทีมสีม่วง ครูใหญ่เห็นว่าใต้ถาดบนหม้อมีเศษพลาสติกที่กำลังจะละลายติดอยู่ ครูใหญ่จึงสั่งให้ทีมสีม่วงเปลี่ยนหม้อสำหรับการต้ม ส่วนทีมสีเขียว พ่อค้านัทใช้มือเปล่าแกะอโวคาโด ซึ่งเป็นการกระทำที่ผิดสุขอนามัย ครูใหญ่จึงทิ้งอโวคาโดทั้งหมดออกจากเครื่องบดอาหารและสั่งให้ทำใหม่ ส่วนทีมสีส้ม ครูใหญ่เห็นว่าแป้งทอดที่ทอดไว้แล้วมีลักษณะสีที่ไม่เหมือนกัน จึงบอกว่าทุกสีของแป้งทอดต้องมีลักษณะเหมือนกัน ต่อมาพิธีกรได้สั่งให้ทุกคนหยุดการทำอาหาร และประกาศว่ามีแขกรับเชิญเดินทางมาเพิ่มอีก 1 คน โดยแขกรับเชิญคนนี้จะรับประทานเฉพาะอาหารมังสวิรัติเท่านั้น ทำให้ทั้ง 3 ทีมต้องทำอาหารมังสวิรัติเพิ่มทีมละ 1 จาน หัวหน้าเชฟผู้สอนจึงเรียกลูกทีม 1 คนของแต่ละทีมมาพบ (พ่อค้าฟาน, แม่ค้าขวด และพ่อค้าฟูฟู) และบอกรายละเอียดเกี่ยวเมนูอาหารมังสวิรัติที่จะทำ หลังจากที่กรรมการพิเศษมาถึงแล้ว ในทีมสีส้ม เชฟอาร์ตเห็นว่าพ่อค้าแพนใส่ปริมาณเคซาดีญ่าเยอะเกินไปในจาน จึงต้องเรียกมาพบเพื่อเตือนและสั่งให้เอามะม่วงมาสับเป็นลูกเต๋า แล้วก็ผสมกับกัวกาโมเล แต่ทว่าพ่อค้าแพนหามะม่วงไม่เจอ จึงต้องเรียกให้เพื่อนร่วมทีมของตนมาช่วยหามะม่วง แต่ก็หามะม่วงไม่เจอ ส่วนทีมสีเขียว เชฟต้นเรียกพ่อค้าฟานมาเพื่อเตือนให้รีบเอาอาหารลงจานและบอกว่าถ้ายังไม่เอาอาหารลงจาน ก็เตรียมตัวแพ้ และหลังจากนั้น เชฟต้นจึงเรียกพ่อค้าฟานมาอีกครั้งเพื่อเตือนว่าต้องเอาอาหารลงจานด่วน ส่วนทีมสีส้ม เชฟอาร์ตเรียกพ่อค้าเอ็มมาเพื่อเตือนว่าต้องทอดแป้งทีละ 2-3 แผ่น ไม่ใช่ทอดทีละแผ่น ส่วนทีมสีม่วง เชฟแพมเรียกแม่ค้าขวดมาเพื่อเตือนให้เอาอาหารลงจานให้หมดและให้เร็วที่สุด ครูใหญ่เห็นว่าทั้ง 3 ทีมยังทำอาหารไม่เสร็จเรียบร้อยเท่าที่ควร จึงเรียกหัวหน้าเชฟผู้ฝึกสอนให้ออกมาช่วยทีมของตนได้เป็นระยะเวลา 5 นาที ซึ่งในระหว่างที่หล่าวหัวหน้าเชฟผู้สอนทั้งสามคนกำลังช่วยลูกทีมของตนอยู่นั้น ในทีมสีส้ม พ่อค้าแพนได้บอกเชฟอาร์ตว่า ทีมสีส้มหามะม่วงไม่เจอ เชฟอาร์ตจึงไปหามะม่วงบนโต๊ะที่เต็มไปด้วยวัตถุดิบต่างๆ และในที่สุด เชฟอาร์ตก็หามะม่วงเจอและได้กล่าวตำหนิทั้งทีมถึงความไม่รอบคอบในการหามะม่วง หลังจากนั้น เมื่อหมดเวลาที่หัวหน้าเชฟผู้สอนต้องมาช่วยลูกทีมแล้ว หัวหน้าเชฟผู้สอนทั้ง 3 คนจึงได้กลับเข้าห้องบัญชาการ แต่ทว่า ในทีมสีม่วง แม่ค้าน้อยเกิดความสงสัยว่าจะต้องทำอย่างไร เชฟแพมจึงตะโกนบอกให้แม่ค้าน้อยเช็ดจานสำหรับการเอาอาหารลงจาน และในที่สุด ทั้งสามทีมได้นำอาหารลงจานจนหมดเวลา- ทีมที่ชนะรอบ Restaurant war: ทีมสีส้ม- การคัดออก: เนื่องจากทีมสีส้มเป็นทีมที่ชนะในรอบ Restaurant war จึงทำให้ไม่มีสมาชิกในทีมถูกคัดออกในสัปดาห์นี้ ส่วนทีมสีเขียวและทีมสีม่วงจะต้องเลือกสมาชิกทีมละ 2 คน เพื่อให้ครูใหญ่และเชฟอาร์ตคัดออกหรือคัดเข้าทีมสีส้ม โดยเชฟแพมเสนอชื่อแม่ค้าน้อยและแม่ค้าอุ้ม ส่วนเชฟต้นเสนอชื่อแม่ค้านิ้งและพ่อค้าฟาน จากนั้นครูใหญ่และเชฟอาร์ตได้ถามถึงข้อผิดพลาดและหน้าที่ของสี่คนที่ถูกเสนอชื่อ โดยทีมสีม่วง แม่ค้าอุ้มได้ระบุว่าตนทำงานช้าและยังไม่ได้ค่อยพัฒนาเท่าไหร่ ตนรู้สึกละอายใจที่ต้องถูกเสนอชื่อเป็นครั้งที่สอง แต่ก็บอกว่าทำงานเต็มที่ และถึงแม้ว่าจะไม่เคยเจอความกดดันแบบนี้มาก่อน แต่ทำได้เท่านี้ก็ดีแล้ว หลังจากนั้น เชฟอาร์ตได้เตือนแม่ค้าน้อยว่าแม่ค้าน้อยถูกเสนอชื่อเป็นครั้งที่สอง และบอกว่าเท่าที่ตนได้ยินมา เหมือนกับว่าแม่ค้าน้อยถอดใจและไม่อยากแข่งในรายการต่อแล้ว แต่แม่ค้าน้อยส่วนกลับไปว่า เรื่องนั้นเกี่ยวกับอายุของตน แต่ถ้าตนได้โอกาส ก็จะสู้เต็มที่ เชฟอาร์ตจึงถามว่า แม่ค้าน้อยเดินทางจากเชียงใหม่จนมาถึงสตูฯไม่ลำบากใช่ไหม แม่ค้าน้อยจึงตอบกลับไปว่า ตนอยากพัฒนาตนเองให้ไปไกลกว่านี้ ส่วนทีมสีเขียว แม่ค้านิ้งระบุว่าตนเสนอชื่อตนเอง เนื่องจากรู้สึกว่าไม่มีจานอาหารที่ตนรับผิดชอบ และคิดว่าตนช่วยทีมไม่ได้เต็มที่จึงคิดว่าตนมีความสามารถน้อยที่สุดในทีม และด้วยหัวไหล่ของซ้ายของตนยังบาดเจ็บอยู่ จึงใช้งานไม่ค่อยดี หลังจากนั้นเชฟอาร์ตจึงถามพ่อค้าฟานถึงข้อผิดพลาดของตน พ่อค้าฟานจึงระบุเหตุผลว่า ตนมีข้อผิดพลาดเรื่องการปรุงรสชาติในอาหาร แต่เชฟอาร์ตบอกพ่อค้าฟานว่า เหมือนพ่อค้าฟานจะหมดพลังงานและขาดแรงจูงใจในการทำงานในครั้งนี้ พ่อค้าฟานจึงตอบอย่างไม่จริงจังว่า ตนเหนื่อยนิดหน่อย เชฟอาร์ตจึงสวนกลับไปว่า ทุกคนที่ทำงานในรอบ Restaurant war ในครั้งนี้ก็เหนื่อยหมดทุกคน และยังถามพ่อค้าฟานอีกว่า ถ้าพ่อค้าฟานยังเอื่อยเฉื่อยอยู่ พ่อค้าฟานจะช่วยเพื่อนร่วมทีมของตนได้อย่างไร พ่อค้าฟานจึงตอบว่า ถ้าตนได้รับโอกาส ตนจะทำงานให้เต็มที่กว่าครั้งนี้ หลังจากครูใหญ่และเชฟอาร์ตปรึกษาหารือกันแล้ว เชฟอาร์ตได้เก็บสิทธิ์ในการเลือกผู้เข้าแข่งขันเข้าทีมสีส้มของตนไว้ ดังนั้น ผู้ที่ครูใหญ่ตัดสินให้ออกจากการแข่งขัน คือ แม่ค้าอุ้ม- ผู้ที่ถูกเสนอชื่อให้คัดออก:
** ทีมสีม่วง: แม่ค้าน้อย และ แม่ค้าอุ้ม
** ทีมสีเขียว: แม่ค้านิ้ง และ พ่อค้าฟาน- ผู้ที่ถูกคัดออก: แม่ค้าอุ้ม

**ตอนที่ 4: เมื่อห้องครัวเปลี่ยนเป็นสนามรบ**
ออกอากาศ 13 ตุลาคม 2567- Individual challenge: ในรอบนี้ ผู้เข้าแข่งขันทุกคนจะต้องทำเมนู "หอยทอด" ด้วยตนเองทุกขั้นตอน โดยใช้น้ำมันปาล์มสำหรับการทอด โดยมีเวลาในการทำอาหาร 60 นาที- ผู้ที่เข้าชิงจานที่ดีที่สุด: หลังจากที่เวลาหมดลง หัวหน้าเชฟผู้ฝึกสอนทั้ง 3 คนได้ชิมเมนูของผู้เข้าแข่งขันทุกคนในทีมของตน และคัดเลือกจานที่ดีที่สุดทีมละ 2 จาน ดังนี้
** เชฟอาร์ต: พ่อค้าบีเอ็ม และ พ่อค้าเอ็ม
** เชฟต้น: พ่อค้าฟาน และ พ่อค้านัท
** เชฟแพม: แม่ค้าโยตัส และ แม่ค้ารักเอย- การตัดสิน: ในรอบนี้ นอกจากครูใหญ่ ยังมีกรรมการรับเชิญที่มาร่วมตัดสินอีก 2 คน คือ คุณเค้ก - กนกอร วศินสุนทร เจ้าของร้านเฮงหอยทอดชาวเล ซึ่งได้รับเครื่องหมายช้อนทองคำ 2 ช้อน จากรายการ The Spoon ช้อนทองคำ และ เชฟป้อม - ธนรักษ์ ชูโต เชฟกระทะเหล็กอาหารจีนร่วมสมัย จากรายการ เชฟกระทะเหล็ก ประเทศไทย- ผู้ชนะรอบ Individual challenge: แม่ค้าโยตัส- Restaurant war: ในรอบนี้ ผู้เข้าแข่งขันทั้ง 3 ทีม จะต้องสร้างสรรค์อาหารจีน จำนวน 3 คอร์ส ได้แก่ อาหารเรียกน้ำย่อย อาหารจานหลัก และ ของหวาน เพื่อเสิร์ฟให้กับอดีตผู้อำนวยการสำนักงานส่งเสริมการค้าในต่างประเทศ ณ เกาะฮ่องกง รองประธานกรรมการหอการค้าไทยพร้อมกับเชฟอาหารจีน และแขกพิเศษอื่น ๆ รวมทั้งหมด 20 คน โดยมีวัตถุดิบ 3 อย่าง ซึ่งแต่ละทีมจะต้องใช้เป็นวัตถุดิบหลักในการทำอาหารเรียกน้ำย่อยและอาหารจานหลักด้วย คือ เป็ด ปลาเก๋า และปูทาราบะ โดยแม่ค้าโยตัสซึ่งเป็นผู้ชนะในรอบ Individual challenge เป็นผู้เลือกวัตถุดิบให้ทั้ง 3 ทีมนำมาทำเมนู ดังนี้
** เหตุการณ์ในระหว่างการแข่งขัน: ต่อมาในระหว่างการทำอาหาร หัวหน้าเชฟผู้สอนของแต่ละทีมได้เรียกลูกทีมของตนมาพบที่ห้องบัญชาการ โดยทีมสีม่วง เชฟแพมได้เรียกแม่ค้ารักเอยมาพบเพื่อบอกให้เตือนเพื่อนร่วมทีมให้ตั้งหม้อสำหรับการต้มอาหาร ครูใหญ่ได้เตือนทั้งสามทีมให้ตั้งหม้อสำหรับการต้มอาหารก่อนเนื่องจากการต้มน้ำใช้เวลานานมากๆ ต่อมา เชฟแพมเห็นว่าแม่ค้าน้อยใช้เวลาทำอาหารนานพอสมควร จึงเรียกแม่ค้าแนนมาเพื่อบอกให้หั่นปลาเก๋าให้แม่ค้าน้อย ในทีมสีส้ม พ่อค้าเอ็มใส่น้ำเข้าไปในกระทะที่กำลังตนเจียวน้ำมัน เชฟอาร์ตจึงเรียกมาเตือนเกี่ยวกับผลลัพธ์จากการกระทำดังกล่าว ต่อมาในเวลา 1 ชั่วโมงที่เหลือ ทีมสีเขียวยังไม่สามารถเริ่มแกะปูได้ เนื่องจากพ่อค้าโกอิ่มบอมพึ่งจะตั้งน้ำสำหรับต้มปู เชฟต้นจึงเรียกมาพบเพื่อเตือนให้รีบเอาปูลงหม้อ ต่อมา เชฟต้นได้เรียกพ่อค้านัทมาเพื่อเตือนให้บอกเพื่อนร่วมทีมให้รีบแกะปู หลังจากนั้นก็เรียกพ่อค้าต้นมาเพื่อเตือนให้รีบทำซอสให้เสร็จและไปทำหน้าที่อย่างอื่น ส่วนทีมสีส้ม พ่อค้าเอ็มลืมใส่กระเทียมและขิงเข้าไปในกระทะที่ตนผัดข้าว เชฟอาร์ตจึงต้องเรียกมาเตือนว่าให้ใส่ขิงและกระเทียมเข้าไปด้วย แต่ทว่า พ่อค้าเอ็มกลับนำกระเทียมและขิงไปโขลกในครก เชฟอาร์ตจึงเรียกแม่ค้าวีซ่ามาเพื่อให้ไปเตือนและช่วยพ่อค้าเอ็ม และต่อมาในเวลา 26 นาทีสุดท้าย พ่อค้าเอ็มยังไม่ได้เสียบปลั๊กสำหรับหม้อหุงข้าว เชฟอาร์ตเรียกพ่อค้าเอ็มมาเพื่อตำหนิจากการไม่รับผิดชอบหน้าที่ของตนเองและยังเอาเต้าหู้ไปให้แม่ค้าวีซ่า (ที่รับผิดชอบของหวาน) ซึ่งที่จริงแล้วเต้าหู้เป็นองค์ประกอบของเมนูมาโฝ ไม่ใช่เมนูของหวาน ต่อมาพ่อค้าฟูฟูทอดแป้งเครปทีละกระทะ ซึ่งทำให้การทำงานช้า จึงเรียกพ่อค้าฟูฟูมาเพื่อเตือนให้ทอดแป้งเครปทีละ 2 กระทะ ส่วนทีมสีม่วง เชฟแพมได้ตะโกนบอกแม่ค้าแนนว่ายังไม่ต้องทำปลาฟู จึงเรียกแม่ค้าขวดมาเพื่อเตือนให้เอาอาหารลงจานและให้บอกแม่ค้าแนนว่ายังไม่ต้องทำปลาฟู ต่อมาเชฟแพมได้เรียกแม่ค้ารักเอยมาเพื่อเตือนว่าอีกสิบนาที ตนจะชิมอาหารที่ทำไว้ เมื่อกรรมการพิเศษมาถึงแล้ว เชฟแพมได้เรียกแม่ค้าขวดมาเตือนว่าต้องเอาอาหารลงจานได้แล้ว ส่วนทีมสีส้ม เชฟอาร์ตเห็นว่าแม่ค้าวีซ่าตักผงวุ้นสำหรับจานของหวานใหญ่เกินไป จึงเรียกแม่ค้าวีซ่ามาเพื่อเตือนให้ตักเพียงนิดเดียว ส่วนทีมสีเขียว พ่อค้าต้นใช้เวลาผัดข้าวนานเกินไป เชฟต้นจึงเรียกพ่อค้าต้นมาพบเพื่อเตือนให้เร่งมือในการผัดข้าว หลังจากนั้น ได้เรียกพ่อค้านัทให้เอากะลามังปูมาให้ตนดู ซึ่งปูที่ทำไว้ดี ต่อมาในเวลา 10 นาทีสุดท้าย พ่อค้าแพนได้เปิดหม้อหุงข้าวและได้พบว่าข้าวที่หุงไว้ยังไม่สุก เชฟอาร์ตจึงเรียกไปถามว่าเกิดอะไรขึ้นกับข้าวที่หุง พ่อค้าแพนจึงตอบว่าข้าวดิบ ส่วนทีมสีเขียว เชฟต้นได้เรียกพ่อค้านัทมาถามว่าทำไมแม่ค้านิ้งถึงไม่ทำของหวาน ซึ่งพ่อค้านัทได้ตอบว่าของหวานยังไม่เซ๊ตตัว เชฟต้นจึงบอกให้เอาซอสสำหรับของหวานราดบนจานของหวาน และในเวลา 5 นาทีสุดท้าย เชฟแพมได้เรียกแม่ค้าโยตัสให้นำจานทุกจานที่ทำไว้มาให้ตนดู ซึ่งจานเหล่านั้นทำออกมาได้ดี ส่วนทีมสีส้ม เชฟอาร์ตได้เรียกพ่อค้าปูมาเพื่อเตือนให้เอาข้าวที่หุงไว้แล้วลงจาน และถ้าข้าวไม่พอ ให้แบ่งข้าวเป็นครึ่งแล้วเอาลงจาน ส่วนทีมสีเขียว เชฟต้นได้เรียกให้พ่อค้าฟานนำจานอาหารมาให้ตนดู แต่อาหารจานหลักขาดซอสที่ต้องเอาลงจาน จึงเตือนทั้งทีมให้รีบเร่งมือ และในที่สุด ทั้งสามทีมได้นำอาหารลงจานจนหมดเวลา- ทีมที่ชนะรอบ Restaurant war: ทีมสีม่วง- การคัดออก: เนื่องจากทีมสีม่วงเป็นทีมที่ชนะในรอบ Restaurant war จึงทำให้ไม่มีสมาชิกในทีมถูกคัดออกในสัปดาห์นี้ ส่วนทีมสีเขียวและทีมสีส้มจะต้องเลือกสมาชิกทีมละ 2 คน เพื่อให้ครูใหญ่และเชฟแพมคัดออกหรือคัดเข้าทีมสีส้ม โดยเชฟต้นเสนอชื่อพ่อค้าต้นและแม่ค้านิ้ง ส่วนเชฟอาร์ตเสนอชื่อพ่อค้าเอ็มและพ่อค้าแพน จากนั้นครูใหญ่และเชฟแพมได้ถามถึงข้อผิดพลาดและหน้าที่ของทั้งสี่คนที่ถูกหัวหน้าเชฟผู้ฝึกสอนเสนอชื่อ โดยทีมสีส้ม พ่อค้าเอ็มได้ระบุว่าตนพลาดเรื่องข้าว และยอมรับในข้อผิดพลาดของตน และจะไม่ทำให้ทีมของตนช้าอีกแล้วในครั้งต่อไป ส่วนพ่อค้าแพนได้ระบุเหตุผลว่าตนพลาดเรื่องมีเส้นผมอยู่ในซุป แต่อยากขอโอกาสให้ตนปรับปรุงและแก้ไขข้อผิดพลาด ส่วนทีมสีเขียว พ่อค้าต้นได้สารภาพว่าตนถูกเสนอชื่อเป็นครั้งที่สองแล้ว เนื่องจากพลาดเรื่องการจัดการเวลาที่ช้ากว่าที่คาดหวังไว้ แต่ได้กล่าวเสริมว่า ตนเชื่อว่าทีมสีเขียวชนะในสัปดาห์นี้ และถ้าตนได้อยู่ต่อ ตนต้องชนะการแข่งขันให้ได้ ส่วนแม่ค้านิ้งได้ระบุว่าตนทำงานช้าในระหว่างรอบ Restaurant war แต่เมนูของหวานที่ทำนั้นได้รับคำชม เชฟแพมจึงถามว่าแม่ค้านิ้งทำเมนูของหวานคนเดียว หรือทำกับคนอื่น แม่ค้านิ้งจึงตอบว่าตนทำของหวานกับพ่อค้าฟาน เชฟแพมจึงถามต่อไปว่า ระหว่างแม่ค้านิ้งกับพ่อค้าฟาน ใครทำงานมากกว่ากัน แม่ค้านิ้งจึงตอบกลับไปว่า พ่อค้าฟานทำมากกว่าตน เมื่อเชฟแพมถามว่า ระหว่างพ่อค้าต้นกับแม่ค้านิ้ง แม่ค้านิ้งคิดว่าใครควรออกจากการแข่งขัน แม่ค้านิ้งตอบว่าตนคิดว่าตนเองควรที่จะอยู่ต่อ เชฟแพมจึงถามอีกว่า แม่ค้านิ้งทำผลงานได้ดีกว่าพ่อค้าต้นใช่หรือไม่ แม่ค้านิ้งจึงตอบว่าตนไม่ได้คิดว่าตนทำได้ดีกว่า แต่คิดว่ามีความตั้งใจที่จะทำงานเป็นทีมมากกว่า เชฟแพมจึงกลับไปถามพ่อค้าต้นเกี่ยวกับว่าใครควรที่จะอยู่ต่อ พ่อค้าต้นจึงตอบว่าตนคิดว่าตนเองควรที่จะอยู่ต่อ เชฟแพมจึงถามในคำถามเดียวกันว่า พ่อค้าต้นทำผลงานได้ดีกว่าแม่ค้านิ้งใช่ไหม พ่อค้าต้นจึงตอบว่าตนทำองค์ประกอบสองอย่างในอาหารจานเรียกน้ำย่อยและอาหารจานหลัก ส่วนทีมสีส้ม ครูใหญ่กลับไปถามพ่อค้าเอ็มว่า ระหว่างพ่อค้าแพนกับตนเอง พ่อค้าเอ็มคิดว่าใครควรที่จะออก พ่อค้าเอ็มจึงตอบว่าตนมีข้อผิดพลาดเยอะกว่าพ่อค้าแพน ตนจึงยอมรับว่าตนเองสมควรที่จะต้องออกจากการแข่งขัน ส่วนพ่อค้าแพนตอบว่า ตนมีข้อผิดพลาดซึ่งพาทีมของตนและพ่อค้าเอ็มผิดพลาดไปด้วย จึงยอมรับว่าตนเองพร้อมที่จะต้องออกจากการแข่งขัน หลังจากครูใหญ่และเชฟแพมปรึกษาหารือกันแล้ว เชฟแพมได้เก็บสิทธิ์ในการเลือกผู้เข้าแข่งขันเข้าทีมสีม่วงของตนไว้ ดังนั้น ผู้ที่ครูใหญ่ตัดสินให้ออกจากการแข่งขัน คือ พ่อค้าเอ็ม- ผู้ที่ถูกเสนอชื่อให้คัดออก:
** ทีมสีส้ม: พ่อค้าเอ็ม และ พ่อค้าแพน
** ทีมสีเขียว: พ่อค้าต้น และ แม่ค้านิ้ง- ผู้ที่ถูกคัดออก: พ่อค้าเอ็ม

**ตอนที่ 5: ภารกิจระดับชาติ**
ออกอากาศ 20 ตุลาคม 2567- Individual challenge: ในรอบนี้ ผู้เข้าแข่งขันทุกคนจะต้องทำเมนู อีสานย่างจิ้มแจ่ว โดยใช้น้ำปลาหอยนางรม เพื่อเพิ่มความหอมเข้าไปในจานอาหาร ภายในเวลา 45 นาที และในเวลา 20 นาทีที่เหลือ ครูใหญ่ได้กำหนดให้ผู้เข้าแข่งขันทำเพิ่มอีก 1 เมนู นั้นคือ ส้มตำปลาร้า โดยมีวัตถุดิบหลักเป็นน้ำปลาร้า- ผู้ที่เข้าชิงจานที่ดีที่สุด: หลังจากที่เวลาหมดลง หัวหน้าเชฟผู้ฝึกสอนทั้ง 3 คนได้ชิมเมนูของผู้เข้าแข่งขันทุกคนในทีมของตน และคัดเลือกจานที่ดีที่สุดทีมละ 2 จาน ดังนี้
** เชฟต้น: พ่อค้าฟาน และ พ่อค้าโกอิ่มบอม
** เชฟแพม: แม่ค้าโยตัส และ แม่ค้าขวด
** เชฟอาร์ต: พ่อค้าบีเอ็ม และ พ่อค้าแพน- การตัดสิน: ในรอบนี้ นอกจากครูใหญ่ ยังมีกรรมการรับเชิญที่มาร่วมตัดสินอีก 2 คน คือ คุณหญิง เจ้าของร้านตะบันตำ ตำถาดบันลือโลก ซึ่งได้รับเครื่องหมายช้อนทองคำ 2 ช้อน จากรายการ The Spoon ช้อนทองคำ และ เชฟไก่ ธนัญญา ไข่แก้ว เชฟกระทะเหล็ก ประเทศไทย- ผู้ชนะรอบ Individual challenge: พ่อค้าแพน- Restaurant war: ในรอบนี้ ผู้เข้าแข่งขันทั้ง 3 ทีม จะต้องสร้างสรรค์อาหารบาร์บีคิวอบย่างสไตล์อเมริกัน จำนวน 4 ชุด ชุดละ 4 เมนู เพื่อเสิร์ฟให้กับ เอกอัครราชทูตสหรัฐอเมริกาประจำประเทศไทย และแขกพิเศษอื่น ๆ รวมทั้งหมด 20 คน ในรูปแบบ Sharing โดยมีอุปกรณ์ 3 อย่าง ซึ่งแต่ละทีมจะต้องใช้อุปกรณ์อบย่างในการทำอาหารทั้ง 4 เมนู คือ ถังน้ำมันขนาด 200 ลิตร พร้อมกับถ่านกิโลกรัมละ 21 บาท เตาอั้งโล พร้อมกับปี๊ป ถ่าน และฟาง และเตาบาร์บีคิวแบบมืออาชีพจากโรงแรม 5 ดาว โดยพ่อค้าแพนซึ่งเป็นผู้ชนะในรอบ Individual challenge เป็นผู้เลือกอุปกรณ์ให้ทั้ง 3 ทีมนำมาทำเมนูดังนี้
** เหตุการณ์ในระหว่างการแข่งขัน: ในระหว่างการทำอาหาร หัวหน้าเชฟผู้สอนของแต่ละทีมได้เรียกลูกทีมของตนมาพบที่ห้องบัญชาการ โดยทีมสีม่วง เชฟแพมได้เรียกแม่ค้าขวดมาเพื่อเตือนให้ใช้เตาอั้งโลทุกเตา และต่อมาได้เรียกแม่ค้าขวดมาเพื่อนเตือนให้ใส่ฟางเข้าไปข้างในก่อนอันดับแรก ส่วนทีมสีส้ม พ่อค้าฟูฟูหั่นผักซูกินี่แทนแตงกวา เชฟอาร์ตจึงเรียกไปเตือนว่าผักที่พ่อค้าฟูฟูหั่นอยู่นั้นเป็นผักที่ผิดชนิด แต่ทว่าเมื่อกลับไปที่ครัวแล้ว พ่อค้าฟูฟูกลับทิ้งซูกินี่ที่ตนหั่นไว้ลงไปในถังขยะ เชฟอาร์ตจึงเรียกพ่อค้าฟูฟูมาตำหนิถึงการกระทำที่ไม่สนใจถึงต้นทุนอาหาร ต่อมาในเวลา 1 ชั่วโมงที่เหลือ เชฟแพมได้เรียกแม่ค้าขวดมาเพื่อถามว่าเตาอั้งโลที่จุดไว้เป็นอย่างไรบ้าง แม่ค้าขวดจึงตอบว่าเตาทั้งสามเตามีไฟที่แรงพอแล้ว เชฟแพมจึงบอกให้เอาข้าวโพดมาย่างบนเตาได้เลย ต่อมาเชฟแพมได้เรียกแม่ค้าขวดมาเพื่อเตือนให้ย้ายข้าวโพดที่ย่างอยู่ในเตาเดิมไปย่างตรงเตาอีกที่นึง แต่ทันไดนั้น ก็เกิดเหตุการณ์ที่ไม่คาดฝันเกิดขึ้น โดยแม่ค้ารักเอยบังเอิญเดินไปชนกับถังขยะบนพื้นจนทำให้มันไปชนกับขอบของเตาอบจนเกิดความเสียหาย ครูใหญ่เมื่อเห็นดังนั้น จึงสั่งให้ทีมงานของสตูฯนำเศษกระจากทั้งหมดไปทิ้ง หลังจากนั้น เชฟแพมได้เรียกแม่ค้าขวดมาเพื่อเตือนให้นำข้าวโพดที่ย่างไว้แล้วขึ้นจากเตาย่าง และได้เรียกแม่ค้าโยตัสมาเพื่อเตือนให้หาหน้าที่ให้แม่ค้าน้อย ต่อมาแม่ค้าน้อยนำข้าวโพดมาทาด้วยซอสทีละอัน เชฟแพมจึงเรียกแม่ค้าโยตัสมาเพื่อเตือนให้บอกแม่ค้าน้อยให้นำข้าวโพดหลายอันใส่เข้าไปในกาละมัง ใส่ซอสและเขย่า ส่วนทีมสีเขียว เชฟต้นได้เรียกแม่ค้านิ้งให้เอาเค้กที่ปั่นไว้มาให้ตนตรวจสอบ โดยแม่ค้านิ้งได้บอกเชฟต้นว่าเค้กที่ปั่นไว้ยังไม่เนียนพอ เชฟต้นจึงเตือนให้เอาเค้กที่ปั่นไว้เข้าไปในเตาอบ แต่ทว่า แม่ค้านิ้งยังพยายามเคาะเค้กให้เนียนขึ้น เชฟต้นจึงเรียกพ่อค้าโกอิ่มบอมมาให้เตือนแม่ค้านิ้งให้เอาเค้าที่ปั่นไว้ใส่เข้าเตาอบทันที ต่อมาเชฟต้นได้เรียกพ่อค้าโกอิ่มบอมมาเพื่อเตือนให้บอกพ่อค้าต้นนำเนื้อไก่ที่หมักแล้วใส่เข้าไปในเตาย่าง ส่วนทีมสีส้ม เชฟอาร์ตเห็นว่าเนื้อสัตว์ที่เตรียมไว้ยังไม่ผ่านการหมักหรือทาซอส จึงเรียกพ่อค้าฟูฟูมาเพื่อเตือนให้บอกเพื่อนร่วมทีมให้รีบหมักเนื้อสัตว์เพื่อการย่าง เมื่อครูใหญ่เห็นเช่นนั้น จึงสั่งให้ทีมสีส้มหยุดทำอาหาร และถามทั้งทีมว่าใครเป็นคนรับผิดชอบในการหมักเนื้อสัตว์ ซึ่งพ่อค้าบีเอ็มได้สารภาพว่าตนมีหน้าที่ในการหมักเนื้อสัตว์ หลังจากนั้นเชฟอาร์ตได้เห็นว่าพ่อค้าแพนกำลังย่างเนื้อสัตว์ที่ยังไม่ผ่านการทาซอส จึงเรียกพ่อค้าบีเอ็มมาเพื่อเตือนให้เอาเนื้อสัตว์ที่อยู่ในเตาย่างขึ้นมาและทาซอสใหม่ ต่อมาเชฟอาร์ตเห็นว่าพ่อค้าแพนกำลังย่างเนื้อสัตว์ด้วยไฟที่แรงเกินไป จึงเรียกพ่อค้าแพนมาเพื่อเตือนให้ย่างเนื้อสัตว์โดยไฟที่เบากว่านี้ และเตือนให้บอกเพื่อนร่วมทีมให้หยุดทำขนมปังได้แล้ว แต่ทว่า พ่อค้าบีเอ็มกลับทำขนมปังเพิ่มไปอีกจนกลายเป็นขนมปัง 12 ชิ้น เชฟอาร์ตจึงตะโกนสั่งให้พ่อค้าบีเอ็มหยุดทำขนมปัง และต่อมาในเวลา 10 นาทีสุดท้าย พ่อค้าโกอิ่มบอมยังไม่ได้นำเนื้อสำหรับแฮมเบอร์เกอร์ไปย่างบนเตาย่าง เชฟต้นได้เรียกพ่อค้าโกอิ่มบอมมาเพื่อเตือนให้นำขนมปังแฮมเบอร์เกอร์ลงจาน และให้ย่างเนื้อเบอร์เกอร์ให้เร็วที่สุด แต่ทว่า พ่อค้าโกอิ่มบอมกลับนำขนมปังเบอร์เกอร์ไปย่างบนเตาจนทำให้ขนมปังเกือบไหม้ เชฟต้นจึงตะโกนบอกพ่อค้าโกอิ่มบอมให้นำเนื้อเบอร์เกอร์ไปย่างบนเตา หลังจากนั้น พ่อค้าต้นได้นำไก่ที่หมักไว้ไปย่างตรงข้างบนของเตาจนทำให้ซอสหยดลงมาใส่เนื้อเบอร์เกอร์ พ่อค้านัทจึงบอกให้พ่อค้าต้นย่างเนื้อไก่ตรงข้างล่างของเตา ส่วนทีมสีม่วง แม่ค้าแนนพยายามที่จะทำอาหารเพิ่มเติม เชฟแพมจึงเรียกให้แม่ค้าโยตัสนำเนื้อที่ย่างไว้มาให้ตนตรวจสอบ และได้บอกให้แม่ค้าโยตัสเตือนแม่ค้าแนนว่าไม่ต้องทำอาหารเพิ่มเติมแล้ว หลังจากนั้นแม่ค้าน้อยเกิดความสับสนในการทำหน้าที่ในครัว จึงเดินไปเดินมาอย่างไร้จุดหมาย พิธีกรจึงเข้าไปเตือนแม่ค้าน้อยให้ช่วยเพื่อนร่วมทีมของตน และในเวลา 1 นาทีสุดท้าย หัวหน้าเชฟผู้สอนของแต่ละทีมได้ออกมาจากห้องบัญชาการและได้ตะโกนกระตุ้นลูกทีมของตนให้รีบเอาอาหารที่ทำไว้ลงจาน และในที่สุด ทั้งสามทีมได้นำอาหารลงจานจนหมดเวลา- ทีมที่ชนะรอบ Restaurant war: ทีมสีส้ม - การคัดออก: เนื่องจากทีมสีส้มเป็นทีมที่ชนะในรอบ Restaurant war จึงทำให้ไม่มีสมาชิกในทีมถูกคัดออกในสัปดาห์นี้ ส่วนทีมสีเขียวและทีมสีม่วงจะต้องเลือกสมาชิกทีมละ 2 คน เพื่อให้ครูใหญ่และเชฟอาร์ตคัดออกหรือคัดเข้าทีมสีส้ม โดยเชฟต้นเสนอชื่อแม่ค้านิ้งและพ่อค้าต้น ส่วนเชฟแพมเสนอชื่อแม่ค้าน้อยและแม่ค้าแนน จากนั้นครูใหญ่และเชฟอาร์ตได้ถามถึงข้อผิดพลาดและหน้าที่ของสี่คนที่ถูกเสนอชื่อ โดยทีมสีเขียว พ่อค้าต้นได้ระบุว่าตนทำงานช้าจนทำให้ระบบการทำงานของทีมของตนช้าไปด้วย ครูใหญ่จึงถามพ่อค้าต้นว่า ตนไม่ได้ความรู้หรืออะไรจากเชฟต้นที่สอนตนมาเลยใช่ไหม พ่อค้าต้นจึงตอบว่า เชฟต้นได้สอนตนมาเยอะพอสมควร แต่เมื่อตนเจอกับอุปกรณ์ที่ไม่คุ้นเคย ตนก็พยายามอย่างเต็มที่ ครูใหญ่ได้กล่าวสวนไปว่า ทุกคนที่มาแข่งในรายการนี้ก็ไม่คุ้นเคยกับอาหารหรืออุปกรณ์ที่เจอเหมือนกัน และได้ถามพ่อค้าต้นอีกว่า ตนคิดว่าตนเองสมควรที่จะออกจากการแข่งขันได้หรือยัง พ่อค้าต้นจึงตอบว่า ตนทำเต็มที่ๆสุดแล้ว และได้บอกให้ครูใหญ่ตัดสินตามผลงาน ส่วนแม่ค้านิ้งได้ระบุว่า ตนทำอาหารที่ตัวเองได้รับการมอยหมายไว้ช้ากว่าที่วางแผนไว้ ครูใหญ่จึงถามแม่ค้านิ้งว่า ตนคิดว่าตนเองสมควรได้อยู่ในการแข่งขันต่อหรือไม่ แม่ค้านิ้งจึงตอบว่า ตนคิดว่าตนสมควรได้ไปต่อ เพราะได้ทำหน้าที่ๆรับผิดชอบได้อย่างเต็มที่ ส่วนทีมสีม่วง แม่ค้าแนนได้ระบุว่าตนพยายามที่จะทำอาหารหลายอย่างเพิ่มเติมเนื่องจากคิดว่าเวลาทำอาหารมีเยอะ เชฟอาร์ตจึงสรุปว่า การตัดสินใจที่จะปฏิบัติของแม่ค้าแนนไม่ผ่านความคิดเห็นของเชฟแพมเลย จึงทำให้แม่ค้าแนนถูกเสนอชื่อ หลังจากนั้นครูใหญ่ได้เตือนแม่ค้าน้อยว่า ตนไม่ได้เห็นว่าแม่ค้าน้อยทำหน้าที่อะไรมากมายนัก และได้บอกอีกว่าแม่ค้าน้อยทำงานช้าพอสมควร แม่ค้าน้อยจึงกล่าวสวนไปว่า ตนทำหน้าที่ตามที่เชฟแพมมอบหมายมาก่อนเพื่อนร่วมทีมของตน เชฟอาร์ตจึงถามว่า ถ้าแม่ค้าน้อยทำหน้าที่ตามที่เชฟแพมมอบหมายมา ทำไมแม่ค้าน้อยถึงถูกเสนอชื่อ แม่ค้าน้อยจึงตอบว่า ตนเชื่อว่าตนเองทำเต็มที่และพัฒนาขึ้นมาเรื่อยๆตลอดการแข่งขัน หลังจากครูใหญ่และเชฟอาร์ตปรึกษาหารือกันแล้ว เชฟอาร์ตได้เก็บสิทธิ์ในการเลือกผู้เข้าแข่งขันเข้าทีมสีส้มของตนไว้ ดังนั้น ผู้ที่ครูใหญ่ตัดสินให้ออกจากการแข่งขัน คือ แม่ค้าน้อย- ผู้ที่ถูกเสนอชื่อให้คัดออก:
** ทีมสีเขียว: พ่อค้าต้น และ แม่ค้านิ้ง
** ทีมสีม่วง: แม่ค้าแนน และ แม่ค้าน้อย- ผู้ที่ถูกคัดออก: แม่ค้าน้อย

**ตอนที่ 6: ต้อนรับประธานสมาคมเชฟโลก**
ออกอากาศ 27 ตุลาคม 2567- Individual challenge: - ผู้ที่เข้าชิงจานที่ดีที่สุด: หลังจากที่เวลาหมดลง หัวหน้าเชฟผู้ฝึกสอนทั้ง 3 คนได้ชิมเมนูของผู้เข้าแข่งขันทุกคนในทีมของตน และคัดเลือกจานที่ดีที่สุดทีมละ 2 จาน ดังนี้
** เชฟแพม: แม่ค้าแนน และ แม่ค้าโยตัส
** เชฟอาร์ต: พ่อค้าบีเอ็ม และ แม่ค้าวีซ่า
** เชฟต้น: พ่อค้าฟาน และ พ่อค้านัท- การตัดสิน: ในรอบนี้ นอกจากครูใหญ่ ยังมีกรรมการรับเชิญที่มาร่วมตัดสินอีก 2 คน คือ - ผู้ชนะรอบ Individual challenge: พ่อค้านัท- Restaurant war:
** เหตุการณ์ในระหว่างการแข่งขัน: (รอเพิ่มข้อมูล)- ทีมที่ชนะรอบ Restaurant war: ทีมสีเขียว - การคัดออก: - ผู้ที่ถูกเสนอชื่อให้คัดออก:
** ทีมสีม่วง: แม่ค้าขวด และ แม่ค้าแนน
** ทีมสีส้ม: พ่อค้าฟูฟู และ พ่อค้าปู- ผู้ที่ย้ายทีม: พ่อค้าปู (ทีมสีส้ม → ทีมสีเขียว)- ผู้ที่ถูกคัดออก: แม่ค้าขวด

**ตอนที่ 7: กรรมการจาก MasterChef Junior**
ออกอากาศ 10 พฤศจิกายน 2567- Individual challenge:  เหล่าพ่อค้าซ่าแม่ค้าแซ่บ จะต้องแข่งขันกันในโจทย์ “ข้าวราดแกง” ภายในเวลา 45 นาที โดยใช้วัตถุดิบกะทิ "อัมพวา" เป็นวัตถุดิบหลัก และสิทธิพิเศษของผู้ชนะ คือ สามารถขโมยลูกทีมสีอื่นเข้าทีมไปช่วยในรอบ Restaurant war ได้ ซึ่งผู้ที่ถูกขโมยเข้าทีมจะสามารถช่วยในเฉพาะสัปดาห์นั้นเท่านั้น และสัปดาห์ต่อไป ผู้ที่ถูกขโมยเข้าทีมจะกลับทีมเดิมของตน เว้นแต่ว่า เขาจะถูกหัวหน้าเชฟผู้สอนของทีมที่ชนะขโมยเข้าทีม- ผู้ที่เข้าชิงจานที่ดีที่สุด: หลังจากที่เวลาหมดลง หัวหน้าเชฟผู้ฝึกสอนทั้ง 3 คนได้ชิมเมนูของผู้เข้าแข่งขันทุกคนในทีมของตน และคัดเลือกจานที่ดีที่สุดทีมละ 2 จาน ดังนี้
** เชฟอาร์ต: พ่อค้าบีเอ็ม และ แม่ค้าวีซ่า
** เชฟต้น: พ่อค้านัท และ พ่อค้าฟาน
** เชฟแพม: แม่ค้าโยตัส และ แม่ค้าแนน- การตัดสิน: ในรอบนี้ นอกจากครูใหญ่ ยังมีกรรมการรับเชิญที่มาร่วมตัดสินอีก 2 คน คือ คุณเดียร์ จากร้านขนมเส้นคุณย่า และ คุณมนตรี วิโรจน์เวชภัณฑ์” Commentator และกรรมการจากรายการเชฟกระทะเหล็กประเทศไทย- ผู้ชนะรอบ Individual challenge: แม่ค้าวีซ่า- ผู้ที่ถูกผู้ชนะรอบ Individual challenge ขโมยเข้าทีม: พ่อค้านัท- Restaurant war:  ในการแข่งขันรอบนี้ มีวัตถุดับหลักคือ เชดด้าชีส และวิปปิ้งครีม โดยทำอาหารเสิร์ฟให้น้องๆ MasterChef Junior Thailand Season 3 และเด็ก ๆ ที่มีอายุระหว่าง 8-12 ปี รวม 50 คน (อาหารคาว 1 อย่างจากเชดด้าชีส และอาหารหวาน 1 อย่าง จากวิปปิ้งครีม) ภายในเวลา 90 นาที และก่อนเริ่มการแข่งขัน ทั้งสามทีมได้ประชุมและเลือกซื้อวัตถุดิบที่แม็คโคร
** เหตุการณ์ในระหว่างการแข่งขัน: (รอเพิ่มข้อมูล)- ทีมที่ชนะรอบ Restaurant war: ทีมสีม่วง- การคัดออก: - ผู้ที่ถูกเสนอชื่อให้คัดออก:
** ทีมสีส้ม: พ่อค้าฟูฟู
** ทีมสีเขียว: พ่อค้านัท (ถูกเสนอชื่อโดยเชฟอาร์ต) พ่อค้าปู และ พ่อค้าต้น- ผู้ที่ย้ายทีม: พ่อค้านัท (ทีมสีเขียว → ทีมสีม่วง)- ผู้ที่ถูกคัดออก: พ่อค้าต้น

**ตอนที่ 8: สิทธิพิเศษสุดยิ่งใหญ่แบบที่ไม่เคยมีมาก่อน**
ออกอากาศ 17 พฤศจิกายน 2567- Individual challenge: - ผู้ที่เข้าชิงจานที่ดีที่สุด: หลังจากที่เวลาหมดลง หัวหน้าเชฟผู้ฝึกสอนทั้ง 3 คนได้ชิมเมนูของผู้เข้าแข่งขันทุกคนในทีมของตน และคัดเลือกจานที่ดีที่สุดทีมละ 2 จาน ดังนี้
** เชฟต้น: พ่อค้าปู และ พ่อค้าฟาน
** เชฟแพม: พ่อค้านัท และ แม่ค้าโยตัส
** เชฟอาร์ต: พ่อค้าบีเอ็ม และ พ่อค้าแพน- การตัดสิน: ในรอบนี้ นอกจากครูใหญ่ ยังมีกรรมการรับเชิญที่มาร่วมตัดสินอีก 2 คน คือ - ผู้ชนะรอบ Individual challenge: พ่อค้าฟาน- Restaurant war: 
** เหตุการณ์ในระหว่างการแข่งขัน: (รอเพิ่มข้อมูล)- ทีมที่ชนะรอบ Restaurant war: ทีมสีม่วง- การคัดออก: - ผู้ที่ถูกเสนอชื่อให้คัดออก:
** ทีมสีส้ม: พ่อค้าแพน และ พ่อค้าฟูฟู
** ทีมสีเขียว: แม่ค้านิ้ง และ พ่อค้าปู- ผู้ที่ถูกคัดออก: พ่อค้าฟูฟู

**ตอนที่ 9: กติกาใหม่ ลดเวลาแข่ง**
ออกอากาศ 24 พฤศจิกายน 2567- Individual challenge: - ผู้ที่เข้าชิงจานที่ดีที่สุด: หลังจากที่เวลาหมดลง หัวหน้าเชฟผู้ฝึกสอนทั้ง 3 คนได้ชิมเมนูของผู้เข้าแข่งขันทุกคนในทีมของตน และคัดเลือกจานที่ดีที่สุดทีมละ 2 จาน ดังนี้
** เชฟแพม: พ่อค้านัท และ แม่ค้ารักเอย
** เชฟอาร์ต: พ่อค้าบีเอ็ม และ พ่อค้าแพน
** เชฟต้น: พ่อค้าโกอิ่มบอม และ พ่อค้าปู- การตัดสิน: ในรอบนี้ นอกจากครูใหญ่ ยังมีกรรมการรับเชิญที่มาร่วมตัดสินอีก 2 คน คือ - ผู้ชนะรอบ Individual challenge: พ่อค้านัท- Restaurant war: 
** เหตุการณ์ในระหว่างการแข่งขัน: (รอเพิ่มข้อมูล)- ทีมที่ชนะรอบ Restaurant war: ทีมสีเขียว- การคัดออก: - ผู้ที่ถูกเสนอชื่อให้คัดออก:
** ทีมสีส้ม: พ่อค้าแพน และ แม่ค้าวีซ่า
** ทีมสีม่วง: แม่ค้ารักเอย และ แม่ค้าแนน- ผู้ที่ถูกคัดออก: พ่อค้าแพน

**ตอนที่ 10: สงครามครั้งสุดท้าย**
ออกอากาศ 1 ธันวาคม 2567
ในช่วงแรกนี้ ผู้เข้าแข่งขันทั้ง 10 คน ไม่ต้องทำการแข่งขัน แต่จะได้ไป... (รอเพิ่มข้อมูล)- ทีมที่ชนะภารกิจพิเศษ: ทีมสีม่วง
*Restaurant war: 
** เหตุการณ์ในระหว่างการแข่งขัน: (รอเพิ่มข้อมูล)
หลังจากที่กรรมการรับเชิญพิเศษได้ชิมอาหารที่ทั้ง 3 ทีมทำออกมาแล้ว ครูใหญ่ได้เรียกพ่อค้าแพนและแม่ค้านิ้งออกมา เนื่องจากทั้งสองกลับเข้าสู่การแข่งขันมาเพื่อช่วยเพื่อนร่วมทีมของตน ทั้งสองจึงไม่สามารถเข้ารอบรองชนะเลิศและรอบชิงชนะเลิศได้ ครูใหญ่ได้กล่าวขอบคุณพ่อค้าแพนและแม่ค้านิ้งถึงการช่วยเหลือต่อเพื่อนร่วมทีมของตน หลังจากนั้น ทั้งสองได้คืนผ้ากันเปื้อนของตนให้แก่ครูใหญ่ และได้กล่าวลากับหัวหน้าเชฟผู้สอนทั้งสามคนและเพื่อนร่วมทีมของตน- ทีมที่ชนะรอบ Restaurant war: ทีมสีม่วง- การคัดออก: (รอเพิ่มข้อมูล)- ผู้ที่ถูกเสนอชื่อให้คัดออก:
**  ทีมสีส้ม: พ่อค้าบีเอ็ม และ แม่ค้าวีซ่า (เนื่องจากจำนวนสมาชิกในทีมสีส้มมีเพียงแค่ 2 คน)
**  ทีมสีเขียว: พ่อค้าโกอิ่มบอม และ พ่อค้าปู- ผู้ที่ถูกคัดออก: พ่อค้าปู

**ตอนที่ 11: รอบรองชนะเลิศกับการต่อสู้ที่ไม่มีคำว่า "ทีม"**
ออกอากาศ 8 ธันวาคม 2567- รอบรองชนะเลิศ (Semi-Final): การแข่งขันรอบรองชนะเลิศในฤดูกาลนี้จะใช้วิธีการแข่งขันแบบ "แข่งขันในทีมกันเอง" นั่นคือผู้ชนะในแต่ละทีมจะได้ผ่านเข้ารอบชิงชนะเลิศทันที ส่วนผู้เข้าแข่งขันคนอื่นในทีมนั้นจะถูกคัดออกไปโดยปริยาย โดยการแข่งขันรอบนี้ แต่ละทีมจะมีกรรมการตัดสิน 2 ท่าน คือ เชฟวิลแมน (ครูใหญ่) และ Head Chef Trainer ของแต่ละทีม ในรอบนี้จะมีผู้ผ่านเข้ารอบชิงชนะเลิศเพียง 4 คน โดยทีมสีม่วงที่มีจำนวนสมาชิกมากที่สุด เชฟแพมจะมีโควตาที่สามารถเลือกผู้ที่ผ่านเข้ารอบชิงชนะเลิศ 2 คน ส่วนอีก 2 ทีมที่เหลือ (ทีมสีเขียว และ ทีมสีส้ม) เชฟต้นและเชฟอาร์ตจะมีโควตาที่สามารถเลือกผู้ที่ผ่านเข้ารอบชิงชนะเลิศเพียงทีมละ 1 คนเท่านั้น วัตถุดิบหลักในการแข่งขันรอบรองชนะเลิศนี้คือ "ปลาจากลุ่มแม่น้ำไทยทั้ง 5 ชนิด" ได้แก่ ปลายี่สก ปลาช่อน ปลาค้าว ปลาคัง และ ปลาซิว โดยที่แต่ละทีมจะไม่รู้ว่าจะได้รับวัตถุดิบอะไร ขึ้นอยู่การจับฉลากวัตถุดิบที่แต่ละทีมจะได้ แต่ก่อนเริ่มการแข่งขัน ผู้เข้าแข่งขันจะต้องไปเลือกซื้อวัตถุดิบเสริมที่จะใช้ทำอาหารด้วยตัวเอง
** การแข่งขันของทีมสีส้ม: วัตถุดิบที่ทีมสีส้มได้รับคือ ปลาช่อน (รอเพิ่มข้อมูล)
** ผู้ชนะ: พ่อค้าบีเอ็ม
** การแข่งขันของทีมสีเขียว: วัตถุดิบที่ทีมสีเขียวได้รับคือ ปลาคัง (รอเพิ่มข้อมูล)
** ผู้ชนะ: พ่อค้าฟาน
** การแข่งขันของทีมสีม่วง: วัตถุดิบที่ทีมสีม่วงได้รับคือ ปลาซิว (รอเพิ่มข้อมูล)
** ผู้ชนะ: แม่ค้าโยตัส และ พ่อค้านัท
*ผู้ที่ผ่านเข้ารอบชิงชนะเลิศ: พ่อค้าบีเอ็ม พ่อค้าฟาน แม่ค้าโยตัส และ พ่อค้านัท- ผู้ที่ถูกคัดออก: แม่ค้าวีซ่า พ่อค้าโกอิ่มบอม แม่ค้าแนน และ แม่ค้ารักเอย

**ตอนที่ 12: รอบชิงชนะเลิศกับกติการูปแบบใหม่สุดลุ้นระทึก**
ออกอากาศ 15 ธันวาคม 2567- รอบชิงชนะเลิศ (Final): (รอเพิ่มข้อมูล)- ผู้ชนะเลิศ The Restaurant War Thailand ศึกพ่อค้าซ่าแม่ค้าแซ่บ ฤดูกาลที่ 1: พ่อค้าฟาน

**อ้างอิง**

**แหล่งข้อมูลอื่น**
 The Restaurant War Thailand - ศึกพ่อค้าซ่าแม่ค้าแซ่บ- The Restaurant War Thailand- The Restaurant War Thailand- The Restaurant War Thailand
หมวดหมู่:รายการโทรทัศน์ช่อง 7 เอชดี
หมวดหมู่:รายการโทรทัศน์โดยเฮลิโคเนีย เอช กรุ๊ป
หมวดหมู่:การแข่งขันทำอาหารในประเทศไทย
หมวดหมู่:รายการโทรทัศน์ไทยที่เริ่มออกอากาศตั้งแต่ พ.ศ. 2567
หมวดหมู่:รายการเรียลลิตีโชว์ไทยในคริสต์ทศวรรษ 2020
หมวดหมู่:รายการการทำอาหารทางโทรทัศน์ไทยในคริสต์ทศวรรษ 2020